Obstarávateľ: Marta Kozárová, 951 05 Malý Cetín 12

IČO: 34866159

**Výzva na predloženie cenovej ponuky – prieskum trhu**

Tento prieskum trhu sa uskutočňuje za účelom stanovenia predpokladanej hodnoty zákazky.

**Názov zákazky: Linka na spracovanie zemiakov a cibule**

**Opis predmetu zákazky:** Dodávka zariadení v potravinárskom priemysle na spracovanie zemiakov a cibule. Technologická linka bude pozostávať z viacerých častí a bude tvoriť jeden funkčný celok. Zámerom je vybudovanie technologickej linky, ktorá splní najmä tieto požiadavky – rozšírenie sortimentu produkovaných výrobkov, minimalizácia potreby ľudskej práce, prepojenie poľnohospodárskej a potravinárskej výroby a energetická efektívnosť.

**Spôsob predloženia ponuky:** Výlučne elektronicky. Vyplňte prosím priložený formulár ponuky, predložte scan vo formáte PDF vrátane podpisu a pečiatky.

**Požadovaná špecifikácia jednotlivých technologických zariadení:**

1. **bubnová práčka** - automatický proces umývania zeleniny (zemiaky a koreňová zelenina) s riadeným vypúšťaním kalov zo spodnej časti nádrže (nastaviteľné pneumatické ventily, vyžadujú si prívod stlačeného vzduchu pre otváranie/zatváranie ventilov) a automatickou kontrolou hladiny vody v bubne práčky. Objem nádrže na vodu min 1 m3
2. **valcový sušič** – počet valcov 10ks vrátane invertora pre reguláciu rýchlosti otáčania valcov. Pracovná šírka min. 800mm.
3. **orezávač cibule** - je určený na predpredajné spracovanie cibule - rezanie usušenej stonky, korienkov

a odstránenie uvoľnenej šupky, rýchlosť otáčania 2 kotúčových nožov je možné regulovať invertorom. Pracovná šírka min. 800mm.

1. **inšpekčný stôl + dopravník** - v štandardnej výbave je vrchné osvetlenie, odpadový kanál (stredový) a dopravník pre manipuláciu s odseparovaným odpadom (napr. pre plnenie debien). Pracovná šírka min. 1000mm a pracovná dĺžka min. 3000mm.
2. **kombinačná váha** – kombinačná váha z nehrdzavejúcej ocele pre všetky druhy produktov. Rozsah váženia od 1000g do 10kg. Objem váhového košíka min. 5l.
3. **carry-fresh balička** – vertikálna kontinuálna balička, ktorá si sama tvaruje a uzatvorí plastové vrecko z nekonečného pásu navinutého v rolke. Rýchlosť balenia min. 20 balení za minútu.
4. **baliaci stroj do sieťových vriec vrátane baliaceho stolíka** –stroj na balenie zemiakov, zeleniny a podobných produktov je určený pre automatické balenie do sieťového úpletu, dodávaného v roliach, pre balenie po 5 – 25 kg. Šírka vreca min. 300mm, výška min. 300mm. Súčasťou je baliaci okrúhly stôl**.**
5. **paletizér s automatickým ovíjaním paliet** –uzavreté vrecia sú pásom spod šijacieho zariadenia transportované do paletizéra. Špeciálny dizajn valčekov zaistí urovnanie vreca. Vynášač vriec vynesie vrece do čeľustí, ktoré uchopia vrece a uložia ho do predvolenej pozície na paletu. Paletizér môže ukladať vrecia na palety s rozmermi: 1,6 x 1,2 m, 1,2 x 1,0 m, alebo 1,2 x 0,8 m.
6. **plnoautomatický kliper** –baliaci stroj pre plnoautomatické balenie rozmanitej škály produktov, napr. zemiakov a cibule. Kliper spolupracuje so všetkými typmi váh.
7. **automatická plnička prepraviek s dopravníkom** –plnič prepraviek 600 x 400 mm s pohybom prepraviek po dĺžke.
8. **termotransferová tlačiareň** – každý baliaci stroj bude vybavený krokovou termotransferovou tlačiarňou. Rýchlosť tlače min. 30mm za sekundu. Rozlíšenie min. 300 DPI.
9. **dopravné cesty** –kvôli univerzálnosti celej linky sú nevyhnuté rôzne dopravné cesty pre všetky kategórie produktov. Pásové dopravníky s PVC pásmi s rôznym prevedením podľa typu produktu.
10. **kompresor** –klinovým remeňom poháňaný piestový kompresor s 2 valcami a dvojstupňovou kompresiou na tlak 10-15 barov.
11. **nadradená riadiaca elektronika –** systém pre efektívne a funkčné riadenie celej technologickej linky